**Крытэрыі ацэнкі** **конкурсу “Водгук на мастацкі твор”**

**ІХ, Х, ХІ класы**

*Максімальная колькасць балаў* ***–30***

|  |  |
| --- | --- |
| **І. УМЕННЕ ВЫЯЎЛЯЦЬ АСНОЎНУЮ ТЭМАТЫКУ I ПРАБЛЕМАТЫКУ ТВОРА, АЎТАРСКУЮ ПАЗІЦЫЮ (2 балы)** | |
| 2 балы | *Правільнае разуменне тэмы і праблемы твора, дакладнае вызначэнне і абгрунтаванне аўтарскай пазіцыі* |
| 1 бал | *Няпоўнае разуменне тэмы і праблемы твора, недастаткова поўнае асвятленне аўтарскай пазіцыі* |
| 0,5 бала | *Прыблізнае разуменне тэмы і праблемы твора, выяўленне асобных спосабаў раскрыцця аўтарскай пазіцыі* |
| **ІІ. УМЕННЕ АБГРУНТОЎВАЦЬ ПРАЧЫТАНАЕ (6 балаў)** | |
| 6 балаў | *Дакладнае і вычарпальнае абгрунтаванне ўласнага прачытання твора; наяўнасць чытацкага вопыту (звесткі пра аўтара, паралелі з іншымі творамі, спасылкі на іншых аўтараў, уласныя паэтычныя радкі, цытаты і інш.); дарэчнасць ілюстрацыйнага матэрыялу, яго дакладнасць, доказнасць, мэтазгоднасць, эфектыўнасць* |
| 4-5 балаў | *Наяўнасць цікавых назіранняў над творам, пэўнага чытацкага вопыту, эпізадычнае абгрунтаванне уласных высноў са спасылкай на тэкст і творы іншых аўтараў* |
| 3 балы | *Ацэнка асобных (2-3) аўтарскіх перакананняў, думак, разважанняў; частковае абгрунтаванне ўласнага прачытання твора* |
| 2 балы | *Наяўнасць асобных цікавых назіранняў над творам без прывядзення неабходнай аргументацыі* |
| 1 бал | *Канстатацыя арыгінальнасці прачытанага, але адсутнасць доказаў, наяўнасць фактычных, лагічных памылак у аргументацыйнай частцы, абмежаваны чытацкі вопыт, недакладнасць, спрошчанасць асабістай ацэнкі, пераказ зместу твора, недарэчнае цытаванне твораў вядомых аўтараў* |
| **ІІІ*.* УМЕННЕ ВЫЗНАЧАЦЬ РОЛЮ СЮЖЭТА, КАМПАЗІЦЫІ,**  **ВЫЯЎЛЕНЧЫХ СРОДКАЎ ВЫРАЗНАСЦІ (7 балаў)** | |
| 7 балаў | *Дакладнае вызначэнне кампазіцыі твора, яго сюжэтных ліній, вобразаў, мастацкіх сродкаў выразнасці і іх цікавая інтэрпрэтацыя* |
| 5-6 балаў | *Нязначныя недахопы ў інтэрпрэтацыі вобразных сродкаў і структуры тэксту* |
| 4 балы | *Наяўнасць нешматлікіх (1-2) памылак у вызначэнні і інтэрпрэтацыі кампазіцыі твора, сюжэтных ліній, вобразаў, выяўленчых сродкаў* |
| 3 балы | *Інтэрпрэтацыя асобных элементаў тэксту* |
| 2 балы | *Павярхоўнае бачанне ролі сюжэта, кампазіцыі, вобразаў, мастацкіх сродкаў выразнасці ў раскрыцці тэмы і ідэі твора; недакладнасці ў вызначэннях* |
| 1 бал | *Пералічэнне выяўленчых сродкаў без абгрунтавання іх ролі ў мастацкім творы* |
| **ІV. МОЎНАЕ I КАМПАЗІЦЫЙНАЕ АФАРМЛЕННЕ ВОДГУКУ (3 балы)** | |
| 3 балы | *Прадуманасць кампазіцыі (адпаведнасць кампазіцыі водгуку асаблівасцям тыпу і жанру маўлення), багацце, разнастайнасць моўных сродкаў, дакладнасць словаўжывання* |
| 2 балы | *Нязначныя парушэнні кампазіцыйных частак, асобныя недахопы моўнага выражэння* |
| 1 бал | *Парушэнне жанравай цэласнасці водгуку, яго структурных (адсутнасць уступу або заключэння) і стылістычных патрабаванняў; парушэнне лагічнай сувязі кампазіцыйных частак, іх несувымернасць; недахопы моўнага выражэння*  *(беднасць слоўнікавага запасу, русізмы, калькі, моўныя штампы)* |
| **V. ПІСЬМЕННАСЦЬ (10 балаў)**  па крытэрыях ацэнкі творчых работ вучняў | |
| 1 бал | Больш як на 2 балы |
| 2 балы | ад 7/2 да 10/1 і 10 граматычных памылак |
| 3 балы | 0/8, 1/7, 2/6, 3/5, 4/4, 5/3, 6/2, 7/1 і 7 граматычных памылак |
| 4 балы | 0/7, 1/6, 2/5, 3/4, 4/3, 5/2, 6/0, 6/1 і 6 граматычных памылак |
| 5 балаў | 0/6, 1/5, 3/3, 4/2, 5/0, 5/1 і 5 граматычных памылак |
| 6 балаў | 0/5, 1/4, 2/3, 3/2, 4/0, 4/1 і 4 граматычныя памылкі |
| *7* балаў | 0/4, 1/3, 2/1, 2/2, 3/0, 3/1 і 3 граматычныя памылкі |
| 8 балаў | 2/0, 1/1, 1/2, 0/2, 0/3 і 2 граматычныя памылкі або 3 выпраўленні на месцы арфаграм (пунктаграм) |
| 9 балаў | 1/0, 0/1 і 1 граматычная памылка або 1-2 выпраўленні на месцы арфаграм (пунктаграм) |
| 10 балаў | 0/0, 1/0 (нягрубая), 0/1 (пягрубая), 1-2 выпраўленні не на месцы арфаграм (пунктаграм) |
| **VІ. ТВОРЧЫ ХАРАКТАР РАБОТЫ (2 балы)** | |
| 2 балы | *Арыгінальнасць трактоўкі, якая не пярэчыць сутнасным характарыстыкам мастацкага твора; дакладнасць, навуковы кругагляд, наяўнасць нестандартнай формы, яе мэтазгоднасць, эфектыўнасць пры дасягненні пастаўленых камунікатыўных задач* |
| 1 бал | *наяўнасць асобнага(ых) цікавага(ых) назірання(яў), гісторыка-культурных параўнанняў, паралеляў з іншымі творамі; спрошчанасць, традыцыйнасць высноў, немэтазгоднасць абраных сродкаў і формы для вырашэння пастаўленых камунікатыўных задач* |

**Крытэрыі ацэнкі конкурсу “Вуснае выказванне”**

**ІХ, Х, ХІ класы**

*Максімальная колькасць балаў –* **20**

|  |  |
| --- | --- |
| **I. АДПАВЕДНАСЦЬ ВЫКАЗВАННЯ АБРАНАЙ ТЭМЕ**  **(6 балаў)** | |
| 6 балаў | *Поўная адпаведнасць паміж абранай тэмай і зместам выказвання* |
| 5 балаў | *Правільнае разуменне тэмы, але нязначныя недакладнасці ў яе раскрыцці* |
| 4 балы | *Правільнае разуменне тэмы, але няпоўнае яе раскрыццё* |
| 3 балы | *Павярхоўнае разуменне і раскрыццё тэмы* |
| 2 балы | *Павярхоўнае разуменне тэмы, неадпаведнасць зместу выказвання* |
| 1 бал | *Значная неадпаведнасць зместу выказвання* |
| **II. ЛАГІЧНАСЦЬ I БУДОВА ВЫКАЗВАННЯ**  **(5 балаў)** | |
| **Уступ (1 бал)** | |
| 1 бал | *Адпаведнасць тэме, арыгінальнасць, уменне прыцягнуць увагу слухачоў* |
| 0,5 бала | *Невыразнасць, парушэнне памераў (зацягнутасць, трафарэтнасць)* |
| 0 балаў | *Адсутнасць уступных фраз* |
| **Асноўная частка (3 балы)** | |
| 3 балы | *Мэтазгодная сувязь частак, лагічнасць думак, пераканальнасць, выкарыстанне канкрэтных прыкладаў, цытат, аргументацыя і доказнасць выкладу* |
| 2 балы | *Нязначныя адхіленні ў разгортванні асноўнай часткі і яе змястоўнасці* |
| 1 бал | *Парушэнне паслядоўнасці выкладу, лагічнасці, змястоўнасці, недастатковасць аргументаў, недарэчнасць прыкладаў, цытат* |
| 0 балаў | *Адсутнасць аргументаў, цытат, спасылак* |
| **Заключэнне (1 бал)** | |
| 1 бал | *Кароткае абагульненне ідэй і меркаванняў, якія выражаюць задуму выказвання* |
| 0,5 бала | *Невыразнасць заключных фраз, парушэнне памераў, лозунгавасць* |
| 0 балаў | *Адсутнасць заключнай часткі (вывадаў).* |
| **III. КУЛЬТУРА МАЎЛЕННЯ**  **(6 балаў)** | |
| **Захаванне нормаў (лексічных, граматычных, арфаэпічных) - 2 балы** | |
| 2 балы | *Адсутнасць парушэнняў або нязначныя парушэнні (2-3)* |
| 1 бал | *Парушэнні нормаў (4-8 памылак)* |
| 0 балаў | *Грубыя парушэнні нормаў (бальш за 8 памылак)* |
| **Чысціня маўлення - 2 балы** | |
| 2 балы | *Захаванне стылёвага адзінства, адсутнасць адступленняў ад літаратурнай мовы* |
| 1 бал | *Наяўнасць нязначных парушэнняў стылёвага адзінства (да 3)* |
| 0 балаў | *Парушэнне стылёвай адпаведнасці (русізмы, паланізмы, дыялектызмы) (больш за 3)* |
| **Багацце маўлення (выкарыстанне сродкаў выразнасці) - 2 балы** | |
| 2 балы | *Багацце слоўніка, разнатыпнасць канструкцый, дарэчнае выкарыстанне моўных сродкаў выразнасці* |
| 1,5 бала | *Пэўная наяўнасць разнатыпных сінтаксічных канструкцый, эпізадычнае выкарыстанне моўных сродкаў выразнасці* |
| 1 бал | *Аднастайнасць слоўніка, таўталогія, аднатыпнасць канструкцый, адсутнасць сродкаў выразнасці* |
| 0,5 бала | *Беднасць слоўніка, прымітыўнасць фраз, аднатыпнасць канструкцый* |
| **IV. ДАСКАНАЛАСЦЬ ПРАМАЎЛЕННЯ**  **(3 балы)** | |
| **Выразнасць -1 бал** | |
| 1 бал | Выказванне выразнае, адсутнасць манатоннасці прамаўлення |
| 0,5 б. | Выказванне невыразнае, манатоннае, назіраецца абыякавасць |
| **Уменне трымацца перад слухачамі - 1 бал** | |
| 1 бал | Натуральнасць манеры, апраўданы артыстызм |
| 0,5 б. | Неапраўданае акцёрства, бязадраснасць, пафаснасць |
| **Інтанацыя (паўзы, лагічны, слоўны і фразавы націскі, мелодыка) - 1 бал** | |
| 1 бал | Наяўнасць паўз, лагічных націскаў |
| 0,5 б. | Парушэнне рытму, тэмпу прамаўлення, адсутнасць лагічных паўз |